Ingen kom noget til, da ild i en juledekoration udviklede sig til en brand.

Det er på denne tid af året, at der advares om forsigtighed i forbindelse med ild i juledekorationer. Og der er grund til at være forsigtig. For i eftermiddag kort for klokken 15 indløb der en alarm til politiet og beredskabet om, at der var ild i en villa på Østkystvejen i Lyngså. Da brandfolk og politi ankom til stedet, var alle personer kommet sikkert ud af huset, og der var ingen synlige flammer at se. - Vi får efterfølgende en melding om, at det var en juledekoration, som årsag til branden, siger vagtchef ved Nordjyllands Politi Mads Hessellund.